stanford-oval/wikipedia huggingface dataset:
Metsäopetus
Metsäalan ammatillinen koulutus

Metsäalan ammatillinen koulutus kestää peruskoulun jälkeen noin kolme vuotta ja aikuiskoulutuksena noin 1–2 vuotta. Ammatillinen koulutus antaa valmiudet toimia eri metsäalan ammateissa sekä jatko-opiskelukelpoisuuden ammattikorkeakouluun tai yliopistoon. Ammattiopistossa opiskeluun kuuluu sekä teoriaa että käytäntöä. Teoreettiset opinnot jakaantuvat pitkin opiskeluaikaa ja ne painottuvat alalle olennaisiin tietoihin ja taitoihin. Kolmen vuoden opiskeluaikaan kuuluu työssäoppimista, joka metsäalalla on noin 50 viikkoa. Osassa ammattiopistoista voi suorittaa perustutkinnon yhteydessä myös ylioppilastutkinnon niin sanottuna kaksoistutkintona, jolloin opiskelu kestää yleensä 3–4 vuotta. Tällöin osa opinnoista korvataan lukion oppimäärään sisältyvillä kursseilla.
Metsäalan ammatillinen koulutus > Metsäkoneopetusta antavat oppilaitokset

Etelä-Savon ammattiopisto, Mikkeli, Savonlinna
Jämsän ammattiopisto, Jämsänkoski
Lapin ammattiopisto, Rovaniemi
Länsirannikon Koulutus, Kullaa ja Rajamäki
Oulun seudun ammattiopisto Taivalkosken yksikkö, Taivalkoski, Muhos
Pohjois-Karjalan ammattiopisto, Valtimo, Joensuu, Kajaani, Iisalmi
Savon ammatti- ja aikuisopisto, Siilinjärvi
Yrkesakademin i Österbotten, Vaasa
Tampereen seudun ammattiopisto Tredu, Tampere, Kannus, Saimaa, Ähtäri
Metsäalan ammatillinen koulutus > Metsuri- metsäpalveluidentuottajaopetusta antavat oppilaitokset

Ammattiopisto Lappia, Loue
Axxell, Kemiö
Saimaan ammattiopisto, Ruokolahti
Jokilaaksojen koulutuskuntayhtymä, Haapajärvi
Hyria koulutus, Hyvinkää
Hämeen ammatti-instituutti, Evo
Itä-Lapin ammattiopisto, Kemijärvi
Keski-Pohjanmaan koulutuskuntyhtymä
Koulutuskeskus Sedu, Ähtäri
Pohjoisen Keski-Suomen oppimiskeskus, Kolkanlahti ja Tarvaala, Saarijärvi
Savonlinnan ammatti- ja aikuisopisto, Savonlinna
Ammattiopisto Livia, Paimio
Ammattiopisto Bovallius
Pohjois-Karjalan koulutuskuntayhtymä, Joensuu
Savon koulutuskuntayhtymä, Toivala
Jämsän ammattiopisto, Jämsänkoski
Kiipulan ammattiopisto, Turenki
Aiheesta muualla

metsäopetus.fi
metsäkone.fi
Cremaster-lihas

Cremaster-lihas (kuvassa punaisena) ympäröi kivestä ja jatkuu nivuskanavaan.
Cremaster-lihas eli kiveksen kohottajalihas (lat. musculus cremaster) on korimainen kivestä ympäröivä ohut sileä lihas, joka jatkuu kivespussista nivuskanavaan. Se säätelee kiveksen korkeutta ja kivespussin kireyttä.
Toiminta ja merkitys

Cremaster-lihasten supistuessa kivekset nousevat ylöspäin siittimen tyven juurelle ja kivespussi kiristyy, lihasten veltostuessa kivekset puolestaan laskeutuvat alemmas ja kivespussi löystyy. Cremaster-lihaksen säätely voi tapahtua nopeasti ja näkyvästi, mutta tahdosta riippumatta.
Kivesten korkeuden ja kivespussin kireyden säätelyllä pyritään säilyttämään kivesten toiminnan ja siittiötuotannon kannalta sopiva lämpötila, joka on hieman alhaisempi kuin elimistön sisälämpötila. Jos kivesten lämpötila on liian korkea, ne roikkuvat alempana, kauempana muusta kehosta jäähtyen. Lisäksi löysän kivespussin iho on ohut, mikä tehostaa jäähtymistä. Kivesten kylmetessä liikaa ne vetäytyvät ylöspäin lähemmäksi kehoa, jolloin ne lämpenevät. Cremaster-lihas voimakkaasti supistuessaan saattaa vetää kivekset osittain nivuskanavan sisälle, joissain tapauksissa jopa kokonaan.
Cremaster-lihas veltostuu tyypillisesti lämpimässä, kuten suihkussa, kylvyssä tai saunassa, jolloin kivekset roikkuvat alempana. Kylmässä, kuten uidessa viileässä tai kylmässä vedessä tai kylmällä ilmalla, cremaster-lihas supistuu, jolloin kivekset ovat ylhäällä ja kivespussi on kireä. Cremaster-lihas saattaa supistua myös seksuaalisen kiihottumisen seurauksena. Cremaster-heijasteessa (ks. Refleksi) cremaster-lihas supistuu sillä puolella, jolla varovasti ärsytetään reiden sisäpinnan ihoa. Heijaste on voimakkaampi lapsilla.
Vasemmalla kivekset ovat ylhäällä kireässä kivespussissa elimistön lähellä (cremaster-lihas supistuneena). Oikealla kivekset roikkuvat alempana löysässä kivespussissa (cremaster-lihas rentona).
Matriisiorganisaatio

Matriisiorganisaatio on linjaorganisaation ja prosessiorganisaation välimuoto. Matriisi syntyy, kun linjaorganisaation sisään rakennetaan linjoja poikkileikkaavia prosesseja.
Matriisiorganisaatio perustuu ristikkäisohjaukseen, jossa yhtäällä ovat esimerkiksi markkinointi- ja tuotantoyksiköiden kaltaiset resurssitekijät sekä toisaalla tulosvastuuyksiköt. Tällaisen organisaation jäsen vastaa toiminnastaan kahdelle tai useammalle taholle.
Matriisiorganisaatiossa organisaation johtamiseen on kaksi perusvaihtoehtoa: johtamistyö voidaan rakentaa
linjaorganisaation perusteella tai
prosessien perusteella.
Eräs matriisiorganisaation haasteista on työnjako prosessien ja linjaorganisaation välillä. Prosessien ja linjaorganisaation rajapinnat ovat matriisiorganisaation toimivuuden koetinkiviä, koska niissä kiteytyvät valta- ja vastuukysymykset. Epäselvyydet voivat tulla esille vaikkapa päätöksentekoon ja budjetointiin liittyvissä kysymyksissä, kuten esimerkiksi kenen vastuulla viime kädessä ovat sellaiset palvelut, jotka eivät sijoitu perinteiseen kuntasektorin toimialajakoon.
Esimerkkejä matriisiorganisaatiosta:
projektiorganisaation jäsen on saman aikaisesti myös linjajohtajan alaisuudesta.
Suuryritysten eri maiden myyntiyritykset on usein organisoitu siten, että eri maissa on maajohtajat ja  linjaorganisaatio, mutta kukin myyjä tai osasto kuuluu eri liiketoiminta-alueeseen, jolla on oma johto.
Useissa yrityksissä on prosessijohtajia, jotka valvovat ja kehittävät omaa prosessiaan (esimerkiksi tilaus-toimitusprosessi) poikki linjaorganisaation.
Riippuen siitä, onko pääasiallinen johtamisvastuu toiminnoilla vai linjaorganisaatiolla, erotetaan - heikko matriisi (linjalla päävastuu) - vahva matriisi (toiminnolla päävastuu).
2000-luvulla matriisiorganisaatiomalli on yleistynyt Suomen julkishallinnossa.
Michael Biehn

| Michael Biehn |
| --- | --- |
 Michael Biehn vuonna 2012.
Henkilötiedot
Koko nimi:  Michael Connell Biehn
Syntynyt: 31. heinäkuuta 1956 (ikä 68) Anniston, Alabama, Yhdysvallat
Ammatti:  näyttelijä
Näyttelijä
Aktiivisena:  1977–
Merkittävät roolit:  Terminator – tuhoaja Aliens – paluu Abyss – syvyys The Rock – paluu helvettiin Tombstone
Aiheesta muualla
IMDb 
Elonet
Michael Connell Biehn (s. 31. heinäkuuta 1956 Anniston, Alabama) on yhdysvaltalainen näyttelijä.
Biehn eli lapsuutensa Lincolnissa, Nebraskassa, ja 14-vuotiaana hän muutti perheensä kanssa Lake Havasuun, Arizonaan. Siellä hän sai stipendin näyttelypuolelle Arizonan yliopistoon, mutta lopetti opiskelut kaksi vuotta ennen valmistumista tähtäimenään ura Hollywoodissa.
1970-luvulla Biehn esiintyi lähinnä televisioelokuvissa ja hänen todellinen debyyttinsä tapahtuikin vuonna 1981 elokuvassa Rakas neiti Ross, jossa hän esitti laulajatähteä jahtaavaa Douglas Breeniä. Pääosaa esitti Lauren Bacall, mutta elokuva ei menestynyt tarpeeksi hyvin tehdäkseen Biehnistä tunnettua.
James Cameronin ohjaama Terminator – tuhoaja (1984) oli Biehnin suuri läpimurto. Siinä hän esittää tulevaisuudesta Sarah Connoria suojelemaan saapuvaa sotilasta, Kyle Reeseä. Yhteistyö Cameronin kanssa jatkui vuoden 1986 elokuvassa Aliens – paluu, jossa Biehn esittää korpraali Hicksiä.
Vuonna 1989 Biehn pääsi jälleen työskentelemään Cameronin kanssa merenalaisessa tieteiselokuvassa Abyss – syvyys. Hänen roolisuorituksensa elokuvassa oli lähellä tuoda hänelle Oscar-ehdokkuudenkenen mukaan?, mutta sen sijaan hänet palkittiin Saturn Awardin erikoispalkinnolla. Biehn oli ollut parhaan näyttelijän ehdokkaana Saturn Awardeissa myös vuonna 1986 elokuvasta Aliens – paluu.
1990-luvulla Biehnin ura jatkui elokuvissa Tombstone (1993) ja The Rock – paluu helvettiin (1996). Televisiosarjassa Seitsemän rohkeaa miestä hän näytteli Chris Larabeen roolissa (1998–2000). 2000-luvulla hän on näytellyt muun muassa elokuvissa Tuntematon vihollinen (2000) ja Megiddo: The Omega Code 2 (2001). Vuonna 2005 Biehn teki debyyttinsä Aasian markkinoilla näytellessään hongkonglaisessa elokuvassa Dragon Squad.
Biehn on saanut Yhdysvaltain laivaston SEAL-erikoisjoukoilta erikoispalkinnon hienoista suorituksistaan erikoisjoukkojen sotilaana kolmessa elokuvassa, Abyss – syvyys, Navy Seals – erikoisjoukot ja The Rock – paluu helvettiin.
Vuonna 2006 Biehn näytteli elokuvissa The Insatiable ja You Are Here. Vuoden 2006 lopulla Biehn esiintyi vierailevana tähtenä Kova laki -rikossarjan jaksossa ”The War At Home”.
Biehn on esikuvana Metal Gear -pelisarjasta tutulle Solid Snakelle.
Aiheesta muualla

Kuvia tai muita tiedostoja aiheesta Michael Biehn Wikimedia Commonsissa
Michael Biehn Internet Movie Databasessa. (englanniksi)
Phoenix – Michael Biehn Archive
Biehn Waiting For You (Arkistoitu – Internet Archive)
Michael Biehn DVD & film information site (Arkistoitu – Internet Archive)
Word About Biehn: Reviews of the Work of Michael Biehn
Chulalongkornin yliopisto

| Chulalongkornin yliopisto> จุฬาลงกรณ์มหาวิทยาลัย |
| --- | --- |
  

Perustettu:  1917
Tyyppi:  julkinen tutkimusyliopisto
Henkilökunta:  8 138
Opiskelijoita:  37 626 (3/2020)
Jatko-opiskelijoita:  10 656 (M.Sc./Ph.D.-opiskelijat; 3/2020)
Sijainti:  Bangkok,   Thaimaa
Sivusto:  www.chula.ac.th/en/
Chulalongkornin yliopisto (thaiksi จุฬาลงกรณ์มหาวิทยาลัย, Chulalongkon Mahawitthayalai; engl. Chulalongkorn University, lyh. CU; lempinimi: Chula, thaiksi จุฬาฯ) on julkinen tutkimusyliopisto Thaimaan pääkaupungissa Bangkokissa. Vuonna 1917 perustettu Chula on maansa vanhin yliopisto ja nimetty kuningas Chulalongkornin mukaan.
Yliopistossa opiskelee noin 38 000 opiskelijaa.  Maaliskuussa 2020 opiskelijoita oli 37 626, josta alemman perustutkinnon jälkeistä maisteri- tai tohtorivaihetta suoritti 10 656 opiskelijaa. Henkilökuntaan kuului tällöin runsas 8 100 ihmistä. Esimerkiksi vuonna 2018 yliopistossa valmistui runsas 2 800 maisteri- ja 480 tohtoritutkintoa.
Vuonna 2021 kansainvälinen, luonnontiedepainotteinen ARWU-yliopistoranking luokitteli yliopiston jaettuun sijaluokkaan 701–800 maailmassa. Se oli tässä yliopistovertailussa Thaimaan toiseksi korkeatasoisin edellään vain Mahidolin yliopisto (sijalla 401–500). Monessa oppiaineessa sijoitus oli ARWU:nkin aineistossa huomattavasti kokonaissijaa parempi.  Lisäksi esimerkiksi QS-yliopistovertailun mukaan Chula on ollut useiden vuosien ajan Thaimaan arvostetuin yliopisto. Myös esimerkiksi espanjalainen, korkeakoulujen verkkonäkyvyyttä korostava Webometrics-ranking listasi yliopiston vuonna 2021 Thaimaan parhaaksi yliopistoksi ja maailmanlistan sijalle 535.
Yliopiston auditoriorakennus.
King Chulalongkorn Memorial Hospital on Chulan yliopistosairaala.
Liiketalouden koulu.
Yliopiston stadion.
Aiheesta muualla

Kuvia tai muita tiedostoja aiheesta Chulalongkornin yliopisto Wikimedia Commonsissa
Captain Kangaroo

| Captain Kangaroo |
| --- | --- |

Tyyli:  lastenohjelma
Kestoaika:  30–60 min.
Pääosissa:  Bob Keeshan
Alkuperämaa:   Yhdysvallat
Alkuperäiskieli:  englanti
Verkko:  CBS
Esitetty:  3. lokakuuta 1955 – 8. joulukuuta 1984
Tuotanto
Tuotantoyhtiö(t):  Robert Keeshan Associates
Aiheesta muualla
IMDb 
Captain Kangaroo ("Kapteeni kenguru") oli yhdysvaltalainen lastenohjelma, jota CBS esitti 1955–1984. Sarjan nimiroolia, Captain Kangaroota, näytteli Bob Keeshan, joka aikaisemmin oli esiintynyt NBC:n The Howdy Doody Show'ssa Clarabell the Clownina. Monista muista lastenohjelmista poiketen Captain Kangaroota ei nauhoitettu studioyleisön edessä, eikä se sisältänyt lapsiesiintyjiä, sillä Keeshan pyrki saamaan mahdollisimman suoran kontaktin televisioyleisönsä kanssa. Keeshan myös valvoi ohjelmassa esitettyjä mainoksia, ja hän pyrki mainostamaan ainoastaan tuotteita, joita hän piti lapsen kehityksen kannalta myönteisinä. Ohjelma oli myös ensimmäisiä, joissa mainokset erotettiin muusta ohjelmasisällöstä. Sarjan uusintaversiota The All New Captain Kangaroo esitettiin vuosina 1997–2000. Tässä versiossa Captain Kangaroon roolissa näytteli John McDonough.
Miloš Ninković

| 0 | 1 | 2 |
| --- | --- | --- |

Henkilötiedot
Koko nimi: Miloš Ninković
Syntymäaika: 25. joulukuuta 1984 (ikä 39) 
Syntymäpaikka: Belgrad, Jugoslavia
Pelipaikka: keskikenttäpelaaja
Pituus: 180 senttimetriä
Seura
Seura: Dynamo Kiova
Pelinumero: 36
Seurat
| Vuodet | Seura | O (M) |
| 2000–2004 2004– | Čukarički Stankom Dynamo Kiova | 46 (6) 74 (11) |
Maajoukkue
| 2009– | Serbia | 9 (0) |
 Seurajoukkueuran tilastot kattavat vain kansalliset sarjat, päivitetty 9. kesäkuuta 2010.  Maajoukkueuran tilastot päivitetty 9. kesäkuuta 2010.
Miloš Ninković (serb. Милош Нинковић; s. 25. joulukuuta 1984 Belgrad, Jugoslavia) on serbialainen jalkapalloilija. Hän edustaa ukrainalaista Dynamo Kiovaa ja on pelipaikaltaan keskikenttäpelaaja.
Ninković siirtyi Dynamo Kiovaan vuonna 2004. Aikaisemmin hän oli edustanut neljä kautta Čukarički Stankomia.
Hänet valittiin mukaan Serbian maajoukkueen kokoonpanoon vuoden 2010 MM-kilpailuihin.
Aiheesta muualla

Esittely Dynamo Kiovan virallisella kotisivustolla
Serbian joukkue – Jalkapallon MM-kilpailut 2010
1 Stojković |
2 Rukavina |
3 Kolarov |
4 Kačar |
5 Vidić |
6 Ivanović |
7 Tošić |
8 Lazović |
9 Pantelić |
10 Stanković |
11 Milijaš |
12 Isailović |
13 Luković |
14 Jovanović |
15 Žigić |
16 Obradović |
17 Krasić |
18 Ninković |
19 Petrović |
20 Subotić |
21 Mrđa |
22 Kuzmanović |
23 Đuričić |
Valmentaja Antić
Dar-ui yeon-in – Bobogyeongsim ryeo

| Dar-ui yeon-in – Bobogyeongsim ryeo> 달의 연인 – 보보경심 려 |
| --- | --- |

Tyyli:  draama
Kestoaika:  60 min
Pääosissa:   Lee Joon-gi  Lee Ji-eun  Kang Ha-neul  Hong Jong-hyun 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  29. elokuuta 2016 – 1. marraskuuta 2016
Jaksoja:  20
Tuotanto
Tuotantoyhtiö(t):  BaramiBunda inc. GT Entertainment NBCUniversal International Television YG Entertainment
Aiheesta muualla
Virallinen sivusto
IMDb
Dar-ui yeon-in – Bobogyeongsim ryeo (kor. 달의 연인 – 보보경심 려, engl. Moon Lovers: Scarlet Heart Ryeo) on televisioyhtiö SBS:n esittämä eteläkorealainen draamasarja. Sen päärooleissa ovat Lee Jong-gi, Lee Ji-eun, Kang Ha-neul ja Hong Jong-hyun.
Näyttelijät

| 0 | 1 | 2 |
| --- | --- | --- |
|  Lee Joon-gi  | … |  Wang So   |
|  Lee Ji-eun  | … |  Go Ha-jin/Hae Soo   |
|  Kang Ha-neul  | … |  Wang Wook   |
|  Hong Jong-hyun  | … |  Wang Yo   |
Aiheesta muualla

Viralliset kotisivut
Danganronpa

| Danganronpa> ダンガンロンパ |
| --- | --- |

Kehittäjä:  Spike Chunsoft
Julkaisija:  Spike Chunsoft Nippon Ichi Software
Suunnittelija:  Kazutaka Kodaka
Lajityyppi:  visual novel, ammunta, seikkailu
Alusta:  Android, iOS, Windows, Linux, PlayStation, Nintendo Switch, OS X
Ensijulkaisu:  Danganronpa: Trigger Happy Havoc 25. marraskuuta 2010
Viimeisin julkaisu:  Danganronpa S: Ultimate Summer Camp 4. marraskuuta 2021
Aiheesta muualla
MobyGames
Lisää peliartikkeleitaVideopelien teemasivulla
Danganronpa (ダンガンロンパ) on japanilainen pelisarja, jonka on kehittänyt Spike Chunsoft ja julkaissut Nippon Ichi Software. Sarjan nimi on koottu sanoista 弾丸 (dangan, luoti) ja 論破 (ronpa, kumota). Pelisarja koostuu kolmesta täysmittaisesta pelistä, joista ensimmäinen tuli markkinoille vuonna 2010, ja seitsemästä spin-offista. Danganronpan franchiseen kuuluu lisäksi kaksi animesarjaa ja useita mangoja.
Juoni

Pelit pyörivät kuvitteellisen koulun, Hope's Peak Academyn, ympärillä, jonne valitaan vuosittain alansa huipulla olevia "ultimate" oppilaita (超高校級 chō-kōkō-kyū, kirjaim. superlukiotaso). Kouluelämä kuitenkin häiriintyy, kun robotti nimeltä Monokuma ilmestyy, ja kertoo, että oppilaitoksesta "valmistaudutaan" tappamalla joku ja selviämällä luokan kesken käydystä oikeudenkäynnistä. Monokuma antaa myös erilaisia motiiveja murhiin.
Pelaaminen

Täysmittaisissa peleissä pelaaminen on jaettu kuuteen eri lukuun, joissa on kussakin kolme eri osiota: Daily Life (suom. Päivittäinen elämä), Deadly Life (Kuolettava elämä) ja Class Trial (Luokan oikeudenkäynti).
Daily Life-osio seuraa tyypillistä visual novel-tyyliä; pelaaja pystyy osion aikana tutkimaan koulun tiloja, keskustelemaan hahmojen kanssa ja etenemään tarinassa. Daily Life-osiossa on myös osia, joissa pelaaja pääsee keskustelemaan itse valitsemansa hahmon kanssa, saaden näin uusia taitoja, joita voi käyttää Class Trial-osiossa.
Deadly Life-osio alkaa kun joku oppilaista löydetään murhattuna. Osion ideana on tutkia tapahtunutta murhaa sekä etsiä todisteita ja johtolankoja tulevaan Class Trial-osioon.
Class Trial on osio, jossa oppilaat yrittävät keksiä murhan syyllisen. Osio sisältää useita minipelejä, ja sen päätteeksi syylliseksi todettu teloitetaan animoidussa kohtauksessa.
Pelit > Täysmittaiset pelit

Danganronpa: Trigger Happy Havoc
Danganronpa 2: Goodbye Despair
Danganronpa V3: Killing Harmony
Pelit > Spin-offit

Alter Ego
Monokuma Strikes Back
Danganronpa Another Episode: Ultra Despair Girls
Danganronpa: Unlimited Battle
Cyber Danganronpa VR: The Class Trial
Kirigiri Sou
Danganronpa S: Ultimate Summer Camp
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Danganronpa
Käännös suomeksi
Michael Chiklis

| Michael Chiklis |
| --- | --- |
 Michael Chiklis vuonna 2014.
Henkilötiedot
Syntynyt: 30. elokuuta 1963 (ikä 61) Lowell, Yhdysvallat
Näyttelijä
Merkittävät roolit:  Vic Mackey (Shield – lain varjolla) Möykky (Fantastic Four)
Palkinnot
 Golden Globe 2003 (Shield) Emmy 2003 (Shield) 
Aiheesta muualla
www.michaelchiklis.com
IMDb 
Elonet
Michael Chiklis (s. 30. elokuuta 1963 Lowell, Massachusetts) on yhdysvaltalainen näyttelijä. Chiklis näytteli 1990-luvun alussa Kuuma piiri -televisiosarjassa. Daddio-sarjan jälkeen Chiklisin vaimo kehotti häntä laihtumaan. Käytyään salilla ja laihduttuaan 23 kiloa Chiklis sai roolin Shield – lain varjolla -sarjasta, joka oli hänen uransa käännekohta.
Chiklis näytteli Shieldin pääosaa  Vic Mackeytä 2002–2008, ja sai siitä useita palkintoja ja ehdokkuuksia, kuten Emmyn ja Golden Globen vuonna 2003.
Chiklisillä on kaksi tytärtä.
Filmografiaa

Kuuma piiri (1991–1996, televisiosarja)
Daddio (2000)
Shield – lain varjolla (2002–2008, televisiosarja)
Fantastic Four (2005, elokuvassa hän esiintyi Möykkynä)
Fantastic Four: Hopeasurffari (2007, roolina Möykky)
Parker (2013)
American Horror Story: Freak Show (2014–2015, televisiosarja)
Aiheesta muualla

Michael Chiklis Internet Movie Databasessa. (englanniksi)
Chongming

| Chongming |
| --- | --- |
 Saaren sijainti Shanghain kartalla.
 Chongming
Koordinaatit:  31°40′N, 121°30′E
Pinta-ala:  1 267 km²
Valtio
Valtio:  Kiina
Kaupunki:  Shanghai
Piirikunta:  Chongming
Infobox OKNimi-testi OK: 
Chongming on saari Jangtsen estuaarissa Chongmingin piirikunnassa Shanghaissa Kiinassa. Saari on pinta-alaltaan Kiinan kolmanneksi suurin. Huomattava osa saaresta on muodostunut vedestä maata keinotekoisesti valtaamalla.
Maantiede

Chongming sijaitsee Jangtsen estuaarissa sen merene laksevan etelä- ja pohjoisväylän välissä. Hallinnollisesti se on osa Shanghain Chongmingin piirikuntaa, joka käsittää myös muita saaria. Saari on pinta-alaltaan Kiinan saarista kolmanneksi suurin. Pinta-alaa saarella on 1 267 km². Sen pituus on itä-länsi suuntaisesti 81 kilometriä ja etelä-pohjois suuntaisesti 13–18 kilometriä. Saari on hyvin matala ja keskimäärin vain 1,6–2,6 metriä merenpinnan yläpuolella. Saari on hieman korkeampi luoteis- ja keskiosissaan, sekä matalampi eteläosissaan. Saari on muodostunut ajan myötä joen mukanaan tuomasta ja kasautuvasta lietteestä.
Chongming tunnetaan rehevistä puistaan ja etenkin kosteikoistaan. Saarella on metsien ja kosteikkojen suojelualueita. Se on myös huomattava pysähdyspaikka muuttolinnuille. Dongtangin kosteikolla saarella tavataan syyskuun ja huhtikuun välisenä aikana noin sataa eri lintulajia, niiden mukana esimerkiksi kurkia, haikaroja, sorsia ja haukkoja.
Historia

Chongmingin tehdään viittauksia historiallisissa lähteissä ensi kertaa jo 600-luvulla, mutta vielä tuolloin se koostui ilmeisesti kolmesta erillisestä saartansa. Saari on muodostunut yhdeksi saareksi vasta myöhemmin. Yksi näistä oli Xisha, jolle perustettiin Tang-dynastian vuonna 705 oma hallinnollinen keskuksensa. Paikka sai nimen Chongming, joka viittaa puhtaaseen maahan ja veteen. Yuan-dynastian kaudella saaresta tuli oma prefektuurinsa ja Ming-dynastian kaudella Suzhoun alainen piirikunta. Nykyisen kaltainen yhtenäinen saari alkoi muodostua vuonna 1681, jolloin vedestä maata valtaamalla siihen liitettiin 30 läheistä särkkää. Saari kärsi kuitenkin pitkään tulvista. Sen väkiluku oli romahtanut toiseen maailmansotaan mennessä. Tulvavalleja ja tulbvilta suojaavia metsävyöhykkeitä alettiin valmistaa vuoden 1949 jälkeen. Myös maan valtaaminen on jatkunut ja saaren pinta-ala on lähes kaksinkertaistunut sitten 1950-luvun. Vedestä vallatun suolaisen maan eheyttämiseksi sillä kasvatettiin ensin puuvillaa, josta voitiin joidenkin vuosien jälkeen siirtyä muihin kasveihin. Vuonna 2009 valmistui puolestaan Shanghain kaupunkialueen Chongmingin saareen Changxingin kautta yhdistävä tunneli ja silta.
Kulttuuri

Paikallinen pipan soittotyyli Kiinan kulttuuriperinnön luetteloon Shanghain kulttuuriperinnön luetteloon kuuluvat myös muun muassa paikallinen riisiviini ja kansallislaulut. Saarella järjestetään vuosittain naisten kansainväliset pyöräilykisat, sekä useita muita tapahtumia. Saarella sijaitsevat myös esimerkiksi Chongmingin kungfutselainen temppeli, Shou'anin ja Hanshanin temppelit, sekä Tang Yicenin hauta.
Nanmen Chongmingin saarella.
Chongmingin kungfutselainen temppeli.
Michael Thomas (amerikkalaisen jalkapallon pelaaja)

| Michael Thomas |
| --- | --- |
 Thomas vuonna 2018
Henkilötiedot
Syntynyt: 3. maaliskuuta 1993 (ikä 31) Los Angeles, Kalifornia
Kansalaisuus:   Yhdysvallat
Amerikkalaisen jalkapallon pelaaja
Lempinimi:  13
Pituus:  190 cm
Paino:  96 kg
Pelipaikka:  Laitahyökkääjä
Seura
Seura:  New Orleans Saints
Sarja:  NFL
Pelaajaura
NFL-varaus:  47., 2016 New Orleans Saints
Pääsarjaura:  2016–
Michael William Thomas Jr. (3. maaliskuuta 1993, Los Angeles, Kalifornia) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Thomas edustaa New Orleans Saintsia.
Thomas edusti yliopistourallaan vuodet 2012–2015 Ohion osavaltionyliopistoa. Hän ei pelannut vuonna 2013. Yhteensä hän pelasi Ohio Statessa 39 ottelua, joissa vastaanotti 1602 jaardia ja teki 18 touchdownia.
New Orleans Saints Thomasin 2. kierroksella varaustilaisuuden 47. pelaajana vuoden 2016 varaustilaisuudessa. Hän on pelannut Saintsisissa vuosina 2016–2020 yhteensä 70 runkosarjan ottelua, joissa on vastaanottanut 5950 jaardia ja tehnyt 32 touchdownia. Pudotuspeleissä on pelannut seitsemän ottelua, joissa on edennyt syöttöjä vastaanottamalla 566 jaardia ja tehnyt neljä touchdownia. Hänet on valittu vuosina 2017, 2018 ja 2019 Pro Bowliin ja kahtena jälkimmäisenä vuotena myös All-Pro-joukkueeseen.
Saints ja Thomas solmivat heinäkuussa 2019 viisivuotisen jatkosopimuksen, jonka kokonaisarvo oli noin 100 miljoonaa dollaria.
Captain Olimar

| Olimar |
| --- | --- |
Pelisarja:  Pikmin
Ensimmäinen peli:  Pikmin
Luoja:  Shigeru Miyamoto
Ääninäyttelijä  (englanti):  Kazumi Totaka (Pikmin 2)
Lisää peliartikkeleitavideopelien teemasivulla
Captain Olimar (jap. キャプテン・オリマー, Kyaputen Orimā) on Shigeru Miyamoton luoma pelihahmo, joka seikkailee Pikmin-pelisarjassa. Hahmo esiintyy myös pelattavana hahmona Super Smash Bros. Brawlissa, Super Smash Bros. for Nintendo 3DS & Wii Ussa ja Super Smash Bros. Ultimatessa.
Cristian Balaj

| Cristian Balaj> Henkilötiedot |
| --- | --- |
Koko nimi:  Pavel Cristian Balaj
Syntynyt: 17. elokuuta 1971 (ikä 53) Baia Mare, Romania
Jalkapallotuomari
Pituus:  181 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2000– 2003– | Liga 1 FIFA |  |  |

Pavel Cristian Balaj (s. 17. elokuuta 1971 Baia Mare, Romania) on romanialainen jalkapalloerotuomari. Hän on toiminut kansainvälisenä erotuomarina vuodesta 2003 lähtien.
Balaj edusti omalla pelaajaurallaan Baia Marea ja Pécsi Mecsekia. Lopetettuaan pelaajauransa hän siirtyi erotuomariksi ja aloitti tuomitsemisen vuonna 1994.
Balaj oli yksi nimetyistä ehdokkaista voittamaan Romanian Vuoden tuomari -palkinnon vuonna 2008.